Umzimvuburivier - Wikipedia
(Aangestuur vanaf Umzimvubu)
Die poorte van St. Johannes
Sytak -links Kinira, Thina, Tsitsa
Sytak -regs Mzintlava
Monding Indiese Oseaan
Oorsprong-hoogte 2 050 m
Gemiddelde afloop 19 853 km2
Koördinate: 31°37′22.1″S 29°32′57.47″O﻿ / ﻿31.622806°S 29.5492972°O﻿ / -31.622806; 29.5492972Koördinate: 31°37′22.1″S 29°32′57.47″O﻿ / ﻿31.622806°S 29.5492972°O﻿ / -31.622806; 29.5492972
Die Umzimvubu is 'n rivier in die Oos-Kaap, Suid-Afrika. Die naam beteken seekoeirivier (van Xhosa Imvubu (mv. i(z)imvubu)), seekoei). Die rivier ontspring in die Drakensberge by die grens met Lesotho en vloei deur die Transkei-gebied van die Oos-Kaap, deur die voormalige hoofstad Mthatha, tot by Port St. Johns aan die Indiese Oseaan.
Afloop[wysig | wysig bron]
Die Umzimvubu se riviermonding
Die Umzimvubu ontstaan in die noordelike deel van die Oos-Kaap, in die gebied van Matatiele en Mount Fletcher naby die Lesotho-grens. Die vloei met kronkels en draaie in 'n algemeen suidoostelike rigting. By Port St. Johns vloei dit deur 'n indrukwekkende kloof, bekend as die "poorte van St. Johannes", met 'n estuarium in die Indiese Oseaan in. Dit is ongeveer 400 km lank met 'n opvanggebied van 19 853 km².
Alhoewel dit een van Suid-Afrika se belangrikste riviere is, is die Umzimvubu se opvangsgebied grootliks onderontwikkeld. Die rivier is tans deel van die Umzimvubu tot Keiskamma Waterbestuursgebied.
In 1635 het die Portugese skip Nossa Senhora de Belem by die mond van die Umzimvubu gestrand.
Die Umzimvubu verdeel Pondoland in 'n Oostelike en Westelike Pondoland. Die riviermond is voorheen as 'n hawe gebruik, maar dit is in die 1940's gestaak. Die monding is was weens toeslikking te vlak vir groot skepe en die ingang is soms deur sand belemmer. Die monding is tans slegs vir klein vaartuie begaanbaar, wat sowat 10 km stroomop kan vaar.
Skets van die rivier, 1891
Die belangrikste sytakke van die Umzimvubu is die Tsitsarivier, die Thinarivier (Tina), die Kinirarivier en die Umzintlavarivier.
Sommige van die visse wat hier gevang word is die reënboogforel ((Oncorhynchus mykiss), 'n ingevoerde spesie, die dikkop-ghieliemientjie (Barbus anoplus) en geelbekpaling (Anguilla mossambica). Grootbekbaars (Micropterus salmoides) en karp (Cyprinus carpio) is indringerspesies.
↑ vn Rivers – Mzimvubu river
↑ Is there a role for traditional governance systems in South Africa's new water management regime?
↑ Mpondo Kingdom – The History of The Kingdom
↑ Contributions to the ecology of Maputaland, Southern Africa
↑ Mzimbuvu to Keiskamma WMA 12
↑ FROC – Reference frequency of occurrence of fish species in South Africa
Ontsluit van "https://af.wikipedia.org/w/index.php?title=Umzimvuburivier&oldid=1823714"
Die bladsy is laas op 19 September 2018 om 19:33 bygewerk.